# **ინფორმაცია**

# **„საქართველოს 2020 წლის სახელმწიფო ბიუჯეტის შესახებ“ საქართველოს კანონის პროექტზე საქართველოს პარლამენტის რეკომენდაციების გათვალისწინების თაობაზე**

| **რეკომენდაცია** | **რეკომენდაციის გათვალისწინების შესაძლებლობა** |
| --- | --- |
| ბიუჯეტის საშემოსავლო ნაწილთან დაკავშირებით მიგვაჩნია, რომ მიმდინარე წლის განვლილი პერიოდის ეკონომიკური ზრდის წინასწარი მაჩვენებლის გათვალისწინებით მოსალოდნელია საგეგმო წელს მშპ-ს ნომინალური ზრდის ტემპი დიდი ალბათობით იყოს უფრო მაღალი, ვიდრე 2019 წლის საგეგმო მაჩვენებელია. ხოლო **მიმდინარე წლის მშპ-ს მაღალი მაჩვენებელი შესაძლებლობას მოგვცემს, 2020 წლისათვის მშპ-ს მოცულობა იყოს დაგეგმილზე მეტი, რაც დამატებითი საბიუჯეტო ფინანსური რესურსების მობილიზაციის საშუალება იქნება.** შესაბამისად, მიგვაჩნია, რომ მთავრობამ ამ მიმართულებით უნდა გაგრძელოს მუშაობა. | საქართველოს ფინანსთა სამინისტრომ განახორციელა მიმდინარე წლის ეკონომიკური და ფისკალური პარამეტრების, მათ შორის შემოსავლების შესრულების ანალიზი. ასევე შედგა კონსულტაციების საერთაშორისო სავალუტო ფონდთან.2019 წლის პირველ ნახევარში ეკონომიკური ზრდის პროგნოზირებულზე მაღალი მაჩვენებელი დაფიქსირდა, თუმცა, მიუხედავად ამისა, რეგიონის ეკონომიკა კვლავ დაბალი ტემპებით ვითარდება. მწვავედ ნარჩუნდება გეოპოლიტიკური რისკებიც, რასაც წლის მეორე ნახევრიდან დაემატა რუსეთიდან ფრენების შეზღუდვა. 2019 წლის ბიუჯეტი დაგეგმილი იყო ეკონომიკის რეალური ზრდის 4.5%-იან მაჩვენებელზე, 9 თვის წინასწარი მაჩვენებლების მიხედვით რეალური ეკონომიკური ზრდა შეადგენს 5%-ს, ზემოაღნიშნულის გათვალისწინებით დაკორექტირდა 2019 წლის ეკონომიკური ზრდის პროგნოზი და განისაზღვრა 4.8%-ის ფარგლებში. მიმდინარე წელს ინფლაციის მაჩვენებელების გათვალისწინებთ დაკორექტირდა მშპ-ს დეფლატორის მაჩვენებელი და განისაზღვრა 5%-ის ოდენობით. როგორც მოგეხსენებათ, მიმდინარე წლის ნოემბერში დაზუსტდა მთლიანი შიდა პროდუქტის და ეროვნული ანგარიშების სხვა აგრეგატები, ეროვნულ ანგარიშთა სისტემის ახალ მეთოდოლოგიაზე (SNA 2008) გადასვლიდან გამომდინარე და ნომინალურ გამოხატულებაში 2018 წლის მთლიანი შიდა პროდუქტი მნიშვნელოვნად შეიცვალა, კერძოდ იგი განისაზღვრა 44599.3 მლნ ლარით, ნაცვლად 41077.5 მლნ ლარისა.2018 წლის მაჩვენებლების და 2019 წლის ეკონომიკური ზრდის პროგნოზის ცვლილებიდან გამომდინარე 2019 წლის ნომინალური მთლიანი შიდა პროდუქტი განახლებული პროგნოზით 49.1 მლრდ ლარს შეადგენს. შესაბამისად 2020 წლის სახელმწიფო ბიუჯეტის პროექტის შემუშავებისას მხედველობაში იქნა მიღებული ქვეყნის ეკონომიკის ზრდის მაჩვენებელი მიმდინარე წლის განვლილ პერიოდში და მომავალი წლისთვის სხვადასხვა საერთაშორისო საფინანსო ინსტიტუტების პროგნოზები როგორც საქართველოს, ასევე მსოფლიო ეკონომიკის და რეგიონის ქვეყნების ეკონომიკური ტენდენციების შესახებ. საერთაშორისო სავალუტო ფონდთან კონსულტაციების შედეგად, მშპ-ს რეალური ზრდის პროგნოზი 2020 წლისთვის 5.0%-დან მცირდება 4.5%-მდე. მშპ-ის დეფლატორის პროგნოზი 2019 წელს შეადგენს 5%-ს, 2020 წელს იგი 3.5%-ის ფარგლებშია პროგნოზირებული.ყოველივე ზემოაღნიშნულის გათვალისწინებით 2020 წლის სახელმწიფო ბიუჯეტის პროექტის გადამუშავებულ ვარიანტში საგადასახადო შემოსავლებით გაზრდილია 145 მლნ ლარით სახელმწიფო ბიუჯეტისათვის, ხოლო ნაერთი ბიუჯეტის საგადასახადო შემოსავლები გაზრდილია 175 მლნ ლარით. |
| ბავშვის უფლებათა კოდექსით გათვალისწინებული ვალდებულებების შესრულების მიზნით მიზანშეწონილია **ფინანსური სახსრები მიმართული იყოს პრიორიტეტულად ბავშვთა უფლებების დაცვისა და მხარდაჭერის პროგრამების დაფინანსებისკენ.** გარდა ამისა, აღნიშნული პროგრამების შეუფერხებლად განხორციელების მიზნით, **საჭიროა მოხდეს დამატებით ფინანსური რესურსის მობილიზება თვითმმართველობებისთვის;** | გათვალისწინებულიაწარმოდგენილ პროექტში გათვალისწინებულია „ბავშვთა უფლებათა კოდექსით“ განსაზღვრული უფლებამოსილებების შესრულების მიზნით შესაბამისი სახსრები. ამასთან, გასათვალისწინებელია, რომ 2019 წელს თვითმმართველობების დაფინანსების წესის ცვლილების შედეგად (დღგ-ის 19%) მუნიციპალიტეტების შემოსავლების პროგნოზი ყოველწლიურად მზარდია ეკონომიკური ზრდის პარალელურად და მუნიციპალიტეტები და ავტონომიური რესპუბლიკები 2020 წელს 2019 წელთან შედარებით დაახლოებით 180.0 მლნ ლარით მეტს მიიღებენ საგადასახადო შემოსავლების სახით. |
| მნიშვნელოვანია, რომ საქართველოს მთავრობის მიერ წარმოდგენილ **2020 წლის სახელმწიფო ბიუჯეტში გათვალისწინებულ იქნეს და ეტაპობრივად გაგრძელდეს სოციალური მუშაობის შესახებ საქართველოს კანონის შესაბამისად სოციალური მუშაკების რაოდენობისა და მათი ხელფასების ზრდა;** |
| **სსიპ - იურიდიული დახმარების სამსახურის მანდატი 2020 წლისთვის მნიშვნელოვნად ფართოვდება.** შესაბამისად, სამსახურისთვის 2020 წლის ბიუჯეტის პროექტით გამოყოფილი ასიგნება 2019 წლის გეგმასთან შედარებით გაზრდილია. მანდატით დაკისრებული მოვალეობების ჯეროვნად შესასრულებლად დამატებითი თანხების საჭიროების შემთხვევაში, მიზანშეწონილია გაიმართოს სამუშაო შეხვედრა იურიდიული დახმარების სამსახურთან ბიუჯეტის დაზუსტების მიზნით; | გათვალისწინებულია - წარმოდგენილი პროექტით სსიპ - იურიდიული დახმარების სამსახურის ბიუჯეტი გაზრდილია 200.0 ათასი ლარით, ხოლო საშტატო რიცხოვნობა გაიზარდა 14 ერთეულით.  |
| 2020 წლის სახელმწიფო ბიუჯეტის პროექტით გათვალისწინებული ფინანსური სახსრები, რომლებიც მიმართულია **შშმ პირების ჯანმრთელობის დაცვისა და მხარდაჭერისკენ, გადანაწილდეს იმგვარად, რომ საყოველთაო ჯანდაცვის პროგრამის ფარგლებში მოხდეს შშმ ბავშვებისთვის სტომატოლოგიური მომსახურება**. ასევე, შესაბამისი ფინანსური რესურსებით უზრუნველყოფილ იქნეს 2020 წლისთვის დაგეგმილ პარაოლიმპიურ თამაშებში საქართველოს პარაოლიმპიელების გაზრდილი ჩართულობა | გათვალისწინებულია ნაწილობრივ.წარმოდგენილი პროექტით საქართველოს ოკუპირებული ტერიტორიებიდან იძულებით გადაადგილებულ პირთა, შრომის, ჯანმრთელობისა და სოციალური დაცვის სამინისტროს ასიგნებები სამინისტროსთან განხილვების შედეგად გადანაწილდა პროგრამებს შორის, ხოლო ჯამურად სამინისტროს ასიგნება გაიზარდა 16.0 მლნ ლარით. მათ შორის: * ტუბერკულოზის მართვის პროგრამის ასიგნება წინა წარდგენასთან შედარებით გაზრდილია 867.0 ათასი ლარით, ხოლო 2019 წლის დამტკიცებულ გეგმასთან შედარებით 1.2 მლნ ლარით და შეადგენს 16.9 მლნ ლარს;
* აივ ინფექცია შიდსის პროგრამის ასიგნება წინა ვერსიასთან შედარებით გაიზარდა 980.0 ათასი ლარით და შეადგენს 13.5 მლნ ლარს;
* უსაფრთხო სისხლის პროგრამის ასიგნება გაიზარდა 2.0 მლნ ლარზე მეტით და შეადგენს 3.9 მლნ ლარს;
* დაავადებათა ადრეული გამოვლენისა და სკრინინგის პროგრამის ასიგნება გაიზარდა 1.0 მლნ ლარით და შეადგენს 2.8 მლნ ლარს.
 |
| სახელმწიფო ქვეპროგრამების **„ტუბერკულოზის მართვა“ და „აივ ინფექცია შიდსი“,** **გლობალური ფონდის პროექტიდან ხდება ფინანსური ვალდებულებების თანდათანობითი გადმობარება სახელმწიფოს მიერ,** რაც მოითხოვს სახელმწიფოს მხრიდან დამატებით თანხებს. პროექტების შეუფერხებელი განხორციელებისთვის მიზანშეწონილია **აღნიშნული ხარჯების დაფარვა მოხდეს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს ასიგნებებიდან;** |
| სახელმწიფო ქვეპროგრამა **„უსაფრთხო სისხლი“ ქვეყანაში მაღალტექნოლოგიური NAT (ნუკლეინის მჟავას ტესტირების) ტესტირების სისხლის უსაფრთხოების გაუმჯობესების მიზნით,** ცენტრის მიერ გლობალური ფონდის ფინანსური მხარდაჭერით 2019 წელს შესყიდულ იქნა ნუკლეინის მჟავას ტესტირების (NAT) ორი აპარატი, რომელიც წარმოადგენს სისხლის ტესტირების უახლეს მაღალტექნოლოგიურ მეთოდოლოგიას. აღნიშნული ტექნიკური აღჭურვილობით მიმდინარე წლის ბოლოს თბილისის სისხლის ბანკებში პილოტურად დაგეგმილი იყო სისხლის ცენტრალიზებულად ტესტირების პროექტის პილოტირება, ხოლო 2020 წლის დასაწყისიდან სავალდებულოდ დანერგვა ქვეყნის მასშტაბით. აქედან გამომდინარე **მიზანშეწონილია პროგრამის ბიუჯეტის გაზრდა, ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროსათვის დამატებითი ასიგნებების გამოყოფის გარეშე;** |
| 2020 წლიდან დაგეგმილია სახელმწიფო ქვეპროგრამის **დაავადებათა ადრეული გამოვლენისა და სკრინინგის პროგრამის გაფართოვება ქვეყნის მასშტაბით.** შესაბამისად, ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს ასიგნებების ფარგლებში გამოიძებნოს რესურსები ქვეპროგრამით გათვალისწინებული ღონისძიებების შეუფერხებლად შესრულების მიზნით. |
| მომდევნო წელი სხვა მნიშვნელოვან ღონისძიებებთან ერთად წარმოადგენს ოლიმპიური თამაშების წელს. ამ სპორტულ ღონისძიებებში ქართველი სპორტსმენების წარმატებული მონაწილეობის უზრუნველსაყოფად, მიზანშეწონილია **,,ოლიმპიური მოძრაობის სახელმწიფო მხარდაჭერის პროგრამის ფარგლებში“ ბიუჯეტის პროექტით გათვალისწინებული 14 მლნ ლარი გადანაწილდეს იმგვარად, რომ უზრუნველყოფილ იქნეს ოლიმპიური კომიტეტისა და ფედერაციების ეფექტიანი ფუნქციონირება** | გათვალისწინებულია2020 წლის ბიუჯეტის პროექტის საბოლოო ვარიანტში ცალკე პროგრამული კოდად გამოიყო ოლიმპიადასთან დაკავშირებული ღონისძიებების დაფინანსება, სადაც გათვალისწინებულია 10 მლნ ლარი (ცალკე პროგრამულა კოდად არის გათვალისწინებული ოლიმპიური კომიტეტის 4.0 მლნ ლარი) და მისი გადანაწილება მოხდება კომიტეტსა და ფედერაციებს შორის |
| წარმატებულ მოსწავლეთა წახალისებისთვის განსაკუთრებით ტექნოლოგიური საგნების მიმართულებით მათი რაოდენობის ზრდიდან გამომდინარე, მიზანშეწონილია **ბიუჯეტში გათვალისწინებულ იქნეს გარკვეული რესურსი, რათა საქართველომ უმასპინძლოს საერთაშორისო ფორუმს, კონფერენციას, ან ოლიმპიადას, რაც სამომავლოდ კიდევ უფრო გაზრდის ამ საგნებით (მათემატიკა, ფიზიკა, ქიმია, ბიოლოგია, ინფორმატიკა) დაინტერესებულ მოსწავლეთა რიცხოვნობას** | გათვალისწინებულიადამატებითი შეხვედრა გაიმართა სამინისტროსთან და გამოყოფილი ასიგნების ფარგლებში განხორციელდება საერთაშორისო ოლიმპიადასთან დაკავშირებული ხარჯების დაფინანსება. |
| **საქართველოს პარლამენტის აპარატის სტრუქტურასა და საშტატო ნუსხაში შეტანილი ცვლილებების გამო,** მიზანშეწონილია განხორციელდეს შესაბამისი ცვლილება მომუშავეთა რიცხოვნობაში, კერძოდ, პროგრამით **“საკანონმდებლო, წარმომადგენლობითი და საზედამხედველო საქმიანობა“ (პროგრამული კოდი 01 01 01) გათვალისწინებული მომუშავეთა რიცხოვნობა 382 ერთეული, შეიცვალოს 387-ით, ხოლო პროგრამით „საკანონმდებლო საქმიანობის ადმინისტრაციული მხარდაჭერა“ (პროგრამული კოდი 01 01 03) გათვალისწინებული მომუშავეთა რიცხოვნობა 260, შეიცვალოს 271 ერთეულით** | გათვალისწინებულია |
| მიზანშეწონილია, **სსიპ ახალგაზრდული სააგენტოს მიერ თავისი ფუნქციების ეფექტიანად განხორციელების მიზნით გათვალისწინებული იქნეს ფინანსური რესურსები,** რაც ხელს შეუწყობს ახალგაზრდული მიმართულების გაძლიერებას; | არ არის გათვალისწინებული. არსებული რესურსის ფარგლებში ვერ მოხერხდა სააგენტოსთვის დამატებითი თანხების გამოყოფა, თუმცა აღსანიშნავია, რომ ინოვაციების დაფინანსების მიზნით მსოფლიო ბანკის კრედიტის ფარგლებში გათვალისწინებულია 20.0 მლნ ლარი, რომლის ფარგლებშიც დაფინანსდება სტარტაფები, სადაც ახალგაზრდობის ჩართულობა საკმაოდ მაღალია. |
| მიზანშეწონილია, **პროფესიული განათლების მიმართულებით გათვალისწინებული 4.16 მლნ ლარის ზევით გამოიყოს დამატებითი ფინანსური რესურსები,** მათ შორის რეგიონებში ახალი კოლეჯების მშენებლობისათვის | გათვალისწინებულია.წარმოდგენილ პროექტში პროფესიული განათლების ინფრასტრუქტურის დასაფინანსებლად დამატებით გათვალისწინებულია 5.0 მლნ ლარი, ჯამურად პროფესიული განათლების პროგრამებსა და ინფრასტრუქტურაზე 2020 წელს მიიმართება 72.9 მლნ ლარი, მათ შორის 20.0 მლნ ლარი ინფრასტრუქტურისათვის. |
| **კულტურის და კულტურული მემკვიდრეობის მიმართულებების პროექტის** წარმატებით განხორციელების უზრუნველსაყოფად მიზანშეწონილია **გაიზარდოს პროექტით გათვალისწინებული დაფინანსების ოდენობა,** მათ შორის რეგიონებში ამ მიმართულების ინფრასტრუქტურულ პროექტებზე; | გათვალისწინებულია ნაწილობრივ.2020 წლის ბიუჯეტში გათვალისწინებულია დამატებით საშტატო ერთეულები კულტურული მემკვიდრეობის დაცვის სააგენტოსათვის. ასევე დამატებით გამოიყო 5,3 მლნ ლარი მუზეუმების და თეატრების თანამშრომელთა ხელფასების საშუალოდ 100 ლარიანი ზრდისთვის. |
| **სოფლის მხარდაჭერის ფონდის** მიზნებიდან და მნიშვნელობიდან გამომდინარე, მიზანშეწონილია მისი **ცალკე გამოყოფა რეგიონული განვითარების ფონდიდან ისე, რომ ამ ფონდის მოცულობა არ შემცირდეს.** ამასთან, სასურველია გაიზარდოს რეგიონული განვითარების ფონდის თანხები. | საქართველოს მთავრობა უზრუნველყოფს სოფლის მხარდაჭერის ფონდის მდგრადობას. ამასთან საქართველოს რეგიონებში განსახორციელებელი პროექტების ფონდის რესურსი 2020 წლის განახლებული პროექტით გაზრდილია 50 მლნ ლარით და შეადგენს 350 მლნ ლარს; |
| „2018 წელს საქართველოში ადამიანის უფლებათა და თავისუფლებათა დაცვის მდგომარეობის შესახებ“ საქართველოს სახალხო დამცველის ანგარიშის თაობაზე“ მიმდინარე წლის 20 სექტემბრის N 5003-Iს საქართველოს პარლამენტის დადგენილებით გათვალისწინებული **სახალხო დამცველის რეკომენდაციების შესაბამისად, მიზაშეწონილია, გაიზარდოს ვეტერანებისთვის კანონით განსაზღვრული საშემოსავლო გადასახადის შეღავათი. ამასთანავე, გადაიხედოს მათი სოციალური დახმარების ოდენობის ეტაპობრივი ზრდის შესაძლებლობები;** | არ არის გათვალისწინებული.არსებული ფისკალური რესურსის ამ ეტაპზე შეუძლებელია დამატებითი საგადასახადო შეღავათის დაწესება, ასევე სოციალური დანახარჯების ზრდა. მიზანშეწონილია გაგრძელდეს აღნიშნულ საკითხზე მუშაობა და ამ მიზნით სახსრები გამოინახოს მომდევნო წლების ბიუჯეტებში |
| მიზაშეწონილია **„სოციალურად დაუცველი ოჯახების მონაცემთა ერთიან ბაზაში“ რეგისტრირებული დევნილი ოჯახებისთვის ზამთრის სეზონში სათბობი საშუალებებით უზრუნველყოფისთვის გამოიძებნოს შესაბამისი რესურსები** | არ არის გათვალისწინებული.არსებული ფისკალური რესურსის ამ ეტაპზე შეუძლებელია დამატებითი სოციალური დანახარჯების ზრდა. |
| **სოფლის მეურნეობა** ქვეყნის ერთ-ერთი პრიორიტეტული დარგია. დარგის განვითარების სახელმწიფო ხელშეწყობის მიზნით მიზანშეწონილია **გადაიხედოს ცალკეული პროგრამებისა და ქვეპროგრამების საბიუჯეტო დაფინანსების ოდენობის გაზრდის შესაძლებლობები, ან/და გამოთავისუფლებული რესურსების არსებობის შემთხვევაში, მოხდეს ეფექტური გადანაწილება პროგრამებისა და ქვეპროგრამების მიხედვით;** | გათვალისწინებულია ნაწილობრივ.საქართველოს გარემოს დაცვისა და სოფლის მეურნეობის სამინისტროსთან განხილვების შედეგად განხორციელდა ასიგნებების გადანაწილება პროგრამებს შორის.  |
| მიზანშეწონილია **საჯარო სექტორში თანამშრომლებისთვის მომდევნო წლებში გამოიძებნოს შრომის ანაზღაურების გაზრდის შესაძლებლობები,** რათა თავიდან იქნას აცილებული კვალიფიკაციური კადრების გადინება | საქართველოს მთავრობა აგრძელებს მუშაობას ფისკალური ჩარჩოს საშუალოვადიან პროგნოზებზე, მათ შორის განიხილება საჯარო სამსახურში შრომის ანაზღაურების მდგრადობის საკითხები. |
| საგარეო საქმეთა სამინისტროსა და ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს კოორდინირებული მოქმედებით შემუშავდეს მექანიზმი, რომელიც შესაძლებელს გახდის **საყოველთაო ჯანდაცვის პროგრამის გარკვეული სერვისების მიწოდებას საზღვარგარეთ მცხოვრები საქართველოს მოქალაქეებისათვისაც** | საყოველთაო ჯანდაცვის პროგრამის დახვეწა მუდმივ რეჟიმში მიმდინარეობს და საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროსთან ერთად გაგრძელდება ამ საკითხზე მუშაობა. ამასთან გასათვალიწინებელია, საყოველთაო ჯანდაცვის პროგრამის ხასიათიც და შეზღუდვები, რომელიც ამ პროგრამას თავისი შინაარსიდან გამომდინარე ექნება საქართველოს არარეზიდენტ მოქალაქეებთან მიმართებაში. |
| ჩვენი ქვეყნის საელჩოს **საფრანგეთში არ გააჩნია საკუთარი შენობა,** **შესაბამისამა უწყებებმა განიხილონ შესაძლებლობა: მემორიალური ცენტრის პარლალელურად, საქართველოს დიპლომატიური წარმომადგენლობა განთავსდეს ლევილის მამულში.** ამ შემთხვევაში ლევილის მამულს ექნება, არა მხოლოდ დიდი კულტურულ-ისტორიული, არამედ პოლიტიკური დატვირთვაც ქართული სახელმწიფოსათვის ევროპაში. | საქართველოს დიპლომატიური წარმომადგენლობის დედაქალაქის გარეთ განთავსების საკითხი, გარდა ფისკალური რესურსისა, მნიშვნელოვნად არის დაკავშირებული დიპლომატიური სამსახურის სპეციფიკასთან და განსაკუთრებულ ლოგისტიკურ მოთხოვნებთან, შესაბამისად პირდაპირ კავშირში არ არის საბიუჯეტო ციკლთან. მიზანშეწონილია აღნიშნული საკითხების განხილვა გაგრძელდეს საგარეო საქმეთა სამინისტროსთან, ბიუჯეტის პროექტის განხილვის პროცედურების მიღმა.  |
| მიზანშეწონილია, **ბიუჯეტის კანონპროექტში წარმოდგენილი მთავრობის ვალი გაანგარიშებული იქნეს „ეკონომიკური თავისუფლების შესახებ“ საქართველოს ორგანული კანონის მე-2 მუხლის შესაბამისად** | გათვალისწინებულია„საჯარო და კერძო თანამშრომლობის შესახებ“ საქართველოს კანონით გათვალისწინებული საჯარო და კერძო თანამშრომლობის ძირითადი პრინციპებისა და საჯარო და კერძო თანამშრომლობის კრიტერიუმების შესაბამისი პროექტების ფარგლებში აღებული ვალდებულებების მიმდინარე ღირებულებები ასახულია წარმოდგენილ პროექტში.  |
| კანონის პროექტზე თანდართული ძირითადი ეკონომიკური და ფინანსური ინდიკატორების დოკუმენტში (საბაზო სცენარით) ერთიანი ბიუჯეტის დეფიციტი შეადგენს მშპ- ს 2.7%-ს და აკმაყოფილებს ორგანული კანონით დადგენილ 3.0%- იან ზღვარს. ხოლო **ოპტიმისტური და პესიმისტური სცენარებით წარმოდგენილი მაჩვენებლები არ მოიცავს ინფორმაციას ერთიანი ბიუჯეტის პოტენციური მაჩვენებლების შესახებ, მათ შორის, საშუალოვადიან პერიოდში მოსალოდნელი ერთიანი ბიუჯეტის დეფიციტისა და მისი დაფინანსების წყაროების თაობაზე;** | გათვალისწინებულია |
| 2020 წლის ბიუჯეტის პროექტზე თანდართულ **ფისკალური რისკების ანალიზის დოკუმენტში წარმოდგენილი ინფორმაცია პოზიტიური და ნეგატიური შოკების შესახებ, ზოგადი ხასიათისაა.** მიზანშეწონილია, საერთაშორისო ორგანიზაციებთან გაგრძელდეს მუშაობა დოკუმენტის შემდგომი გაუმჯობესების მიმართულებით, რათა წარმოდგენილ იქნეს ის კონკრეტული ინდიკატორები, რომლითაც შესაძლებელი გახდება დოკუმენტში მითითებული შოკების რეალიზების შედეგების ანალიზი და შეფასება; | ფისკალური რისკების დოკუმენტის სრულყოფა გრძელდება და კონსულტაციები მიმდინარეობს საერთაშორისო სავალუტო ფონდის პროგრამის ფარგლებში. დოკუმენტის ინფორმატიულობის გაზრდა არის საქართველოს ფინანსთა სამინისტროს პრიორიტეტებშიც და ეტაპობრივად მოხდება დოკუმენტის შინაარსობრივი გაუმჯობესება. |
| წარმოდგენილი კანონპროექტით **„პროცენტის“ სახით მისაღები შემოსავლების საპროგნოზო მაჩვენებელი 2019 წელთან შედარებით იზრდება 10 მლნ ლარით (11.8%-ით) და შეადგენს 95 მლნ ლარს.** ამასთან, კანონპროექტით **გათვალისწინებულია ნაშთის გამოყენება 172 მლნ ლარის ოდენობით, რაც ნაშთის რესურსის მოცულობას ამცირებს**. შესაბამისად, „პროცენტის“ სახით მისაღები შემოსავლის საპროგნოზო მაჩვენებლის ზრდა საჭიროებს დამატებით დასაბუთებას; | 2019 წლის სახელმწიფო ბიუჯეტის კანონში პროცენტის საპროგნოზო მაჩვენებელი განისაზღვრა 95.0 მლნ ლარის ოდენობით. 2020 წლის ბიუჯეტის პროექტის მიხედვით პროცენტის საპროგნოზო მაჩვენებელი არ იზრდება და იგივე დონეზეა.გასათვალისწინებელია, რომ პროცენტის სახით მისაღები შემოსავლები მოიცავს, როგორც დეპოზიტებზე განთავსებულ სახსრებზე დარიცხულ პროცენტს, ასევე მეტწილად მოიცავს გადასესხებული თანხების ფარგლებში დარიცხულ სარგებელს. მიუხედავად იმისა, რომ 2020 წელს დეპოზიტების შემცირებიდან გამომდინარე, მოსალოდნელია დეპოზიტებზე სარგებლის სახით მისაღები შემოსავლების შემცირება დაახლოებით 10 მლნ ლარით, 2020 წელს გადასესხებულ სახსრებზე დარიცხული პროცენტის ზრდის პროგნოზის გათვალისწინებით, ჯამური საპროცენტო შემოსავლები შენარჩუნდება მიმდინარე წლის დონეზე.  |
| დივიდენდებიდან მისაღები შემოსავლების რეალისტური საპროგნოზო მაჩვენებლის განსაზღვრის მიზნით მიზანშეწონილია, **დივიდენდების გამანაწილებელი კომისია შეიკრიბოს დროულად, რათა მოხდეს მათ მიერ მიღებული გადაწყვეტილების ასახვა დივიდენდების საპროგნოზო მაჩვენებელში;** | დივიდენდების სახით მისაღები თანხების საპროგნოზო მაჩვენებლები განკუთვნილია მხოლოდ სახელმწიფო ბიუჯეტის ფინანსური რესურსის განსაზღვრისა და მაკროეკონომიკური პოლიტიკის განხორციელებისთვის. შესაბამისად, იგი არ წარმოადგენს სახელმწიფო ორგანიზაციებისა და უწყებების, მათ შორის დივიდენდების კომისიის სამოქმედო გეგმის ნაწილს. ამგვარად, დივიდენდების საპროგნოზო მაჩვენებლები არის ბიუჯეტის დაგეგმვის დროისთვის არსებული მონაცემების მიხედვით ბიუჯეტში მისაღები სავარაუდო შემოსავლები და პირდაპირ არ არის დამოკიდებული კომისიის მიერ მიმდინარე პერიოდის განმავლობაში მისაღებ გადაწყვეტილებებთან. გასათვალისწინებელია, რომ კომისიის მიერ მიღებული გადაწყვეტილებები საჭიროებს აღსრულებას და ბიუჯეტში თანხების მობილიზებას. აღსანიშნავია ასევე, რომ საანგარიშო პერიოდის გამნმავლობაში, შესაძლებელია გადახდილ იქნას, არა მხოლოდ მიმდინარე წელს განაწილებული თანხები, არამედ კომისიის მიერ წინა წლებში განაწილებული წმინდა მოგების ნაწილიც.მიმდინარე ეტაპზე რამდენიმე უწყებას წარმოდგენილი აქვს წინადადებები მათ მართვაში მოქმედი საწარმოების წმინდა მოგების განაწილების თაობაზე. კერძოდ, შემოსულია წინადადებები რიგი საწარმოების წმინდა მოგების განაწილების შესახებ. წარმოდგენილი წინადადებების განხილვა დაგეგმილია 2019 წლის ბოლომდე. კომისიის მიერ მიღებული გადაწყვეტილებების შესაბამისად გაფორმდება სათანადო შეთანხმებები, წარმოდგენილი საწარმოების წმინდა მოგების განაწილების თაობაზე. |
| კანონპროექტზე თანდართულ **„ფისკალური რისკების ანალიზის“ დოკუმენტში არ არის წარმოდგენილი მონაცემები ყველა საჯარო და კერძო თანამშრომლობის (PPP) კონტრაქტის შესახებ.** ფისკალური წნეხის სრულყოფილად შესაფასებლად, მიზანშეწონილია, საერთაშორისო ორგანიზაციებთან გაგრძელდეს მუშაობა ფისკალური რისკების ანალიზის დოკუმენტის შემდგომ გაუმჯობესებაზე და შესაბამისი ფორმით წარმოდგენილ იქნეს შემდგომი წლის სახელმწიფო ბიუჯეტის პროექტთან ერთად; | გათვალისწინებულია |
| ბიუჯეტის კანონპროექტს **თან ახლავს მთავრობის ვალის მდგრადობის ანალიზი, თუმცა იგი არ ითვალისწინებს სახელმწიფო საწარმოებისა და PPP-ებისგან (საჯარო და კერძო თანამშრომლობის კონტრაქტი) მოსალოდნელ პირობით ვალდებულებებს, რომელთა გათვალისწინება მნიშვნელოვანია წარმოდგენილი ცვლადებისა და შოკების რეალისტურობის უზრუნველსაყოფად.** შესაბამისად, უნდა გაგრძელდეს მუშაობა აღნიშნული დოკუმენტის დახვეწის მიმართულებით; | გათვალისწინებულია |
| მოქმედი კანონმდებლობის შესაბამისად უკვე რამდენიმე წელია ბიუჯეტის დაგეგმვა ხორციელდება პროგრამული ბიუჯეტის ფორმატით, რომელიც თანდათანობით იხვეწება და წარმოდგენილია გაუმჯობესებული ფორმატით, თუმცა უნდა აღინიშნოს, რომ ბიუჯეტის წარმოდგენილი **პროექტით გათვალისწინებული პროგრამებისა და პროექტების ინდიკატორები (როგორც რაოდენობრივი ისევ ხარისხობრივი) ჯერ კიდევ არ არის სრულყოფილი, ხოლო ზოგიერთ შემთხვევაში ძალიან ზოგადია, რაც პროგრამებისა და პროექტების დაფინანსების ოდენობების რაციონალურობა და შესაძლო ეფექტიანობის შესაძლებლობას არ იძლევა.** შესაბამისად, მიზანშეწონილია გაგრძელდეს მუშაობა აღნიშნული მაჩვენებლების შემდგომი დახვეწისა და სრულყოფისათვის. | პროგრამული ბიუჯეტის დანართზე მუშაობა მუდმივ რეჟიმში გრძელდება. პროგრამული ბიუჯეტირების გაუმჯობესება საჯარო ფინანსების რეფორმის ფარგლებში მიმდინარე მნიშვნელოვან რეფორმას წარმოადგენს. აღნიშნული საჯარო ფინანსების მართვის, საჯარო ადმინისტრირების რეფორმისა და სხვა სამოქმედო გეგმების ნაწილია და საქართველოს ფინანსთა სამინისტრო მუშაობს ამ მიმართულებით, მათ შორის დონორების მხარდაჭერით.ამასთან, ფინანსთა სამინისტრო მხარჯავ დაწესებულებებთან ერთად გააგრძელებს მუშაობას პროგრამულ ნაწილში ინფორმაციის წარმოდგენისას მისი დახვეწის მიმართულებით. |
| მიზაშეწონილია, საქართველოს მთავრობამ **პროფილურ კომიტეტებთან კონსულტაციებით განსაზღვრონ 3 საპილოტე პროგრამა, რომლებზეც მდგრადი განვითარების მიზნების შესაბამისი ინდიკატორები და მიზნობრივი მაჩვენებლები ასახული იქნება საქართველოს 2020 წლის სახელმწიფო ბიუჯეტის კანონის პროექტის გადამუშავებული ვარიანტის პროგრამულ დანართში** | 1. გათვალისწინებულია

„2020-2023 წლების ქვეყნის ძირითადი მონაცემების და მიმართულებების დოკუმენტის შედგენის მიზნით განსახორციელებელი ზოგიერთი ღონისძიების თაობაზე“ საქართველოს მთავრობის 2019 წლის 10 ივლისის N1600 განკარგულების შესაბამისად „მდგრადი განვითარების მიზნების განხორციელების ხელშეწყობისა და მონიტორინგისათვის“ საქართველოს პარლამენტის სტრატეგიისა და სამოქმედო გეგმის შესაბამისად, საქართველოს გარემოს დაცვისა და სოფლის მეურნეობის, საქართველოს ოკუპირებული ტერიტორებიდან დევნილთა, შრომის, ჯანმრთელობისა და სოციალური დაცვის, საქართველოს განათლების, მეცნიერების, სპორტისა და კულტურის სამინისტროების მიერ 2020 წლის სახელმწიფო ბიუჯეტის პროექტის პროგრამული ბიუჯეტის დანართში წარმოდგენილია ინფორმაცია გაეროს მდგრადი განვითარების მიზნებთან (SDG) შემდეგი პროგრამების ურთიერთშესაბამისობის შესახებ: „გარემოს დაცვის სფეროში მონიტორინგი პროგნოზირება და პრევენცია“; მოსახლეობის ჯანმრთელობის დაცვის პროგრამის ფარგლებში „აივ ინფექციის/შიდსის მართვა“; ინფრასტრუქტურის განვითარების პროგრამის ფარგლებში „ზოგადსაგანმანათლებლო დაწესებულებების ინფრასტრუქტურის განვითარება“.  |
| მნიშვნელოვანია წარმოდგენილი იქნეს ინფორმაცია (ასეთის არსებობის შემთხვევაში) ბიუჯეტის გამჭვირვალობისა და საბიუჯეტო პროცესში მოქალაქეთა ჩართულობის თაობაზე ბიუჯეტის პროექტის შედგენისას სამინისტროების მიერ განხორციელებული ღონისძიებების შესახებ. | საქართველოს ფინანსთა სამინისტროს აქტიური ჩართულობით და USAID-ის მხარდაჭერით, IDFI-ის დახმარებით მომზადებული კონცეფციის საფუძველზე საქართველოს ფინანსთა სამინისტროს და ფინანსთა სამინისტროს სსიპ - საფინანსო-ანალიტიკური სამსახურის მიერ შემუშავებულია ბიუჯეტის დაგეგმვის პროცესში საზოგადოების ჩართულობის ელექტრონული პორტალი (eBTPS – Budget Transparency and Participation System). აღნიშნული პორტალი ქმნის შესაძლებლობას დაინტერებულმა მხარეებმა მომხმარებელზე ორიენტირებული ფორმატით მიიღონ ინფორმაცია ბიუჯეტის ძირითად პარამეტრებზე და მიიღონ მონაწილეობა ბიუჯეტის პრიორიტეტების და პროგრამების დაგეგმვაში. სისტემის მეშვეობით მოქალაქეები ასევე მიიღებენ უკუკავშირს მათ მიერ დაგეგმილი პრიორიტეტების/ორგანიზაციების ბიუჯეტების სახელმწიფო ბიუჯეტის პროექტში გათვალისწინების შესაძლებლობის თაობაზე. სისტემაზე მუშაობა დასრულდა და 2020 წლიდან მოქალაქეებს შესაძლებლობა ექნებათ ჩაერთონ ბიუჯეტის დაგეგმვის პროცესში.გარდა ამისა, მხარჯავი დაწესებულებების ხელმძღვანელი პირები, როგორც ცენტრალური, ასევე ადგილობრივი საკანონმდებლო და აღმასრულებელი რგოლის წარმომადგენლებმა 2019 წლის ზაფხულში მოსახლეობასთან გამართეს 3 100-მდე შეხვედრა 2020 წლის სახელმწიფო ბიუჯეტის დაგეგვმის პროცესში არსებული საჭიროების იდენტიფიცირების და ამ საჭიროებების სახელმწიფო ბიუჯეტის პროექტში გათვალისწინების შესაძლებლობების განხილვის მიზნით. რეგიონების მიხედვით შეხვედრების რაოდენობა შემდეგნაირად გადანაწილდა:იმერეთი - 494 შეხვედრა; რაჭა, ლეჩხუმი, ქვემო სვანეთი - 240 შეხვედრა; კახეთი - 270 შეხვედრა; ქვემო ქართლი - 290 შეხვედრა; გურია - 150 შეხვედრა; სამეგრელო-ზემო სვანეთი - 426 შეხვედრა; მცხეთა- მთიანეთი - 390 შეხვედრა; სამცხე-ჯავახეთი - 254 შეხვედრა; შიდა ქართლი - 309 შეხვედრა; აჭარა - 273 შეხვედრა.შეხვედრების განმავლობაში მოსახლეობის მიერ ინფრასტრუქტურული საჭიროებებიდან ძირითად პრიორიტეტად გამოიკვეთა შიდა გზების, წყალმომარაგების, გარე განათების და სპორტული ინფრასტრუქტურის საჭიროებები. ასევე, დაისვა საკითხი გაზიფიცირებისა და მიწის რეგისტრაციის შესახებ. |